
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 534 


5 Μαΐου 2003 


ΑΠΟΦΑΣΕΙ Σ 

Απόφαση 1 203/111/2001 

Προληπτικός έλεγχος της γνωστοποιηθείσας συγκέ¬ 
ντρωσης, σύμφωνα με το άρθρο 4β του Ν. 703/77, 
όπως ισχύει, που αφορά τη συγχώνευση με απορρό¬ 
φηση των εταιρειών ΓΑΛΗΝΟΣ ΛΑΟΥΤΑΡΗΣ ΑΝΩΝΥ¬ 
ΜΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ και ΔΙΑ¬ 
ΝΟΜΕΣ ΑΝΑΤΟΛΙΚΗΣ ΕΛΛΑΔΑΣ ΕΙΔΩΝ ΣΟΥΠΕΡ 
ΜΑΡΚΕΤ - ΑΝΩΝΥΜΟΣ ΕΜΠΟΡΙΚΗ & ΒΙΟΜΗΧΑΝΙΚΗ 
ΕΤΑΙΡΕΙΑ από την εταιρεία ΑΤΛΑΝΤΙΚ ΣΟΥΠΕΡ ΜΑΡ¬ 
ΚΕΤΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γενικής Γραμματείας 
Εμπορίου του Υπουργείου Ανάπτυξης την 17η Δεκεμβρί¬ 
ου 2001, ημέρα Δευτέρα και ώρα 12:00, με την εξής σύν¬ 
θεση: 

Πρόεδρος: ΔημήτρηςΤζουγανάτος 

Μέλη: Ηλίας Βλάσσης, 

Θεόδωρος Δεληγιαννάκης, 

Παναγιώτης Μαντζουράνης 
Αντώνιος Μέγγουλης, κωλυόμενου του τακτικού 
Κωνσταντίνου Ηλιόπουλου, 

Λεωνίδας Νικολούζος, 

Ιωάννης Κατσουλάκος 
Χαρίσιος Ταγαράς και 
Νικόλαος Βέπας. 

Γραμματέας: Αικατερίνη Τριβέλη, κωλυομένης της τα¬ 
κτικής Αλεξάνδρας - Μαρίας Ταραμπίκου. 

ΘέματηςΣυνεδριάσεωςήτανη από 13.3.2001 γνωστο- 
ποιηθείσα, σύμφωνα με το άρθρο 4βτου Ν. 703/77, όπως 
ισχύει, συγχώνευση με απορρόφηση των εταιρειών ΓΑ- 
ΛΗΝΟΣ ΛΑΟΥΤΑΡΗΣ ΑΝΩΝΥΜΗ ΕΜΠΟΡΙΚΗ & ΒΙΟΜΗ¬ 
ΧΑΝΙΚΗ ΕΤΑΙΡΕΙΑ και ΔΙΑΝΟΜΕΣ ΑΝΑΤΟΛΙΚΗΣ ΕΛΛΑ¬ 
ΔΑΣ ΕΙΔΩΝ ΣΟΥΠΕΡ ΜΑΡΚΕΤ- ΑΝΩΝΥΜΟΣ ΕΜΠΟΡΙΚΗ 
& ΒΙΟΜΗΧΑΝΙΚΗ ΕΤΑΙΡΕΙΑ από την εταιρεία ΑΤΛΑΝΤΙΚ 
ΣΟΥΠΕΡ ΜΑΡΚΕΤ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ. 


1 Από την παρούσα απόφαση έχουν παραληφθεί, σύμφωνα με το άρθρο 23 
παρ. 7 του Κανονισμού Λειτουργίας και Διαχείρισης της Επιτροπής Ανταγωνι¬ 
σμού (ΦΕΚ 361/Β74.4.2001), τα στοιχεία εκείνα, τα οποία κρίθηκε ότι αποτε¬ 
λούν επιχειρηματικό απόρρητο. Στη θέση των στοιχείων που έχουν παραλη¬ 
φθεί υπάρχει η ένδειξη [...]. Όπου ήταν δυνατό τα στοιχεία που παραλήφθηκαν 
αντικαταστάθηκαν με ενδεικτικά ποσά και αριθμούς ή με γενικές περιγραφές 
(εντός []). 


Στη συνεδρίαση παρέστησαν αφενός η απορροφώσα 
εταιρεία δια του πληρεξουσίου δικηγόρου της Νικολάου 
Σωτηρίου και αφετέρου οι απορροφώμενες εταιρείες και 
η μέτοχος αυτών Μαρία Λαουτάρη - Σκιά διά του πληρε¬ 
ξουσίου δικηγόρου τους, Αθανασίου Μπασαγιάννη. 

Στην αρχή της συνεδρίασης, το λόγο έλαβε η Γ ενική Ει- 
σηγήτρια, Σοφία Καμπερίδου, η οποία ανέπτυξε τη γρα¬ 
πτή εισήγηση της Γ ραμματείας και κατέληξε προτείνο- 
ντας την μη απαγόρευση της κρινόμενης συγκέντρωσης, 
δεδομένου ότι δεν αναμένεται να επηρεάσει σημαντικά 
τις επιμέρους σχετικές αγορές τις οποίες αφορά. Στην 
συνέχεια, το λόγο έλαβαν οι πληρεξούσιοι δικηγόροι των 
ενδιαφερομένων εταιρειών, οι οποίοι συντάχθηκαν με την 
εισήγηση της Γραμματείας, απάντησαν σε ερωτήσεις που 
τους υπέβαλαν ο Πρόεδρος και τα Μέλη της Επιτροπής 
και ζήτησαν την έγκριση της συγκέντρωσης. 

Μετά την ολοκλήρωση της συζήτησης της υπόθεσης, 
τα μέρη απεχώρησαν της αιθούσης και η Επιτροπή Αντα¬ 
γωνισμού συνδιασκέφθηκε προκειμένου να λάβει απόφα¬ 
ση επί αυτής. Κατά τη διάσκεψη η Επιτροπή Ανταγωνι¬ 
σμού, αφού έλαβε υπόψη τα στοιχεία του σχετικού φακέ¬ 
λου, την εισήγηση της Γ ραμματείας και τις απόψεις που 
διετύπωσαντα ενδιαφερόμενο μέρη, 

ΣΚΕΦΘΗΚΕ ΩΣ ΕΞΗΣ 

I. Την 15 Φεβρουάριου 2001, οι εταιρείες ΑΤΛΑΝΤΙΚ 
ΣΟΥΠΕΡ ΜΑΡΚΕΤ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ με 
διακριτικό τίτλο «ΑΤΛΑΝΤΙΚ Α.Ε.» (εφεξής ΑΤΛΑΝΤΙΚ), 
ΓΑΛΗΝΟΣ ΛΑΟΥΤΑΡΗΣ ΑΝΩΝΥΜΗ ΕΜΠΟΡΙΚΗ & ΒΙΟ¬ 
ΜΗΧΑΝΙΚΗ ΕΤΑΙΡΕΙΑ με διακριτικό τίτλο ΓΑΛΗΝΟΣ Α.Ε. 
(εφεξής ΓΑΛΗΝΟΣ) και ΔΙΑΝΟΜΕΣ ΑΝΑΤΟΛΙΚΗΣ ΕΛΛΑ¬ 
ΔΑΣ ΕΙΔΩΝ ΣΟΥΠΕΡ ΜΑΡΚΕΤ-ΑΝΩΝΥΜΟΣ ΕΜΠΟΡΙΚΗ 
& ΒΙΟΜΗΧΑΝΙΚΗ ΕΤΑΙΡΕΙΑ με διακριτικό τίτλο ΔΙΑΝΕΛ 
Α.Ε. (εφεξής ΔΙΑΝΕΛ) και τα φυσικά πρόσωπα Μαρία Λα- 
ουτάρη-Σκιά, Βαρβάρα Λαουτάρη-Μπούτρου, Γαληνός 
Λαουτάρης, Αικατερίνη Λαουτάρη, Κων/νος Τζαβάρας, 
Αναστασία Τζαβάρα, Ελένη Τζαβάρα-Χρυσάνθη, Αικατε¬ 
ρίνη Τζαβάρα, Μανώλης Αποστόλου, Περικλής Αποστό¬ 
λου, Ελπίδα Αποστόλου, Παρθενόπη Αποστόλου και Πα¬ 
ναγιώτης Αποστόλου, με κοινή επιστολή τους, η οποία δεν 
συνοδευόταν από το νόμιμο παράβολο, κοινοποίησαν 
στην Γραμματεία της Επιτροπής Ανταγωνισμού (εφεξής 
Ε.Α.) την προσυμφωνηθείσα συγχώνευση των ανωτέρω 
τριών (3) εταιρειών. Η Γ ραμματεία, κρίνοντας ότι το ανω¬ 
τέρω έγγραφο δεν αποτελεί σύννομη και πλήρη γνωστό- 

ποίηση συγκέντρωσης ζήτησε από τις άνω εταιρείες να 
προβούν στις απαιτούμενες από το νόμο ενέργειες για τη 
γνωστοποίηση της συγκέντρωσής τους. Στις 13 Μαρτίου 
2001 οι ανωτέρω κατέθεσαν την με α.π. 763 γνωστοποίη¬ 
ση, σύμφωνα με το άρθρο 4βτου Ν. 703/77, όπως ισχύει, 
καταβάλλοντας και το νόμιμο παράβολο. Επίσης, οι ανω¬ 
τέρω εταιρείες, υπέβαλαν παράλληλα αίτηση για τη χο¬ 
ρήγηση άδειας παρέκκλισης σύμφωνα με το άρθρο 4ε 
παρ. 3 του Ν. 703/77, όπως ισχύει. Με την 196Β/ΙΙΙ/ 

1.11.2001 απόφαση της Επιτροπής, και για τους εκεί εκτι¬ 
θέμενους λόγους, η αίτηση παρέκκλισης που υπέβαλαν οι 
ανωτέρω εταιρείες απορρίφθηκε ως μη πληρούσα τις 
προϋποθέσεις του ως άνω άρθρου. 

II. Σύμφωνα με το περιεχόμενο της ως άνω γνωστοποί¬ 
ησης, την 1.2.2001 οι εταιρείες ΓΑΛΗΝΟΣ, ΔΙΑΝΕΛ (εφε¬ 
ξής οι δύο εταιρείες ως Όμιλος ΓΑΛΗΝΟΣ) και ΑΤΛΑΝΤΙΚ 
και τα φυσικά πρόσωπα Μαρία Λαουτάρη-Σκιά, Βαρβάρα 
Λαουτάρη-Μπούτρου, Γαληνός Λαουτάρης, Αικατερίνη 
σύζ. Γαληνού Λαουτάρη, Κων/νος Τζαβάρας, Αναστασία 
συζ. Κων/νου Τζαβάρα, Ελένη Τζαβάρα - Χρυσάνθη, Αικα¬ 
τερίνη Κων/νου Τζαβάρα (εφεξής τα ανωτέρω φυσικά 
πρόσωπα ως μέτοχοι ΓΑΛΗΝΟΣ), Μανώλης Αποστόλου, 
Περικλής Αποστόλου, Ελπίδα Αποστόλου, Παρθενόπη 
Αποστόλου και Παναγιώτης Αποστόλου (εφεξής οιτης οι¬ 
κογένειας Αποστόλου ως μέτοχοι ΑΤΛΑΝΤΙΚ), υπέγρα¬ 
ψαν σύμβαση επιχειρηματικής συνεργασίας με την οποία 
συμφώνησαν, μεταξύ άλλων, τα ακόλουθα: 

1. Τη συγχώνευση της ΑΤΛΑΝΤΙΚ με τον Όμιλο Γ ΑΛΗ¬ 
ΝΟΣ, με απορρόφηση του δεύτερου από την πρώτη, μέ- 
χριτις 31.12.2001. Στις 13.12.2001, τα μέρη προσκόμισαν 
τα Πρακτικά των Έκτακτων Γενικών Συνελεύσεων (Γ.Σ.) 
των μετόχων τους της 3.12.2001, οι οποίες ενέκριναντο 
από 12.9.2001 κοινό σχέδιο συγχώνευσης των ως άνω 
εταιρειών. 

Κατά δήλωση των μερών, στην ενοποιημένη εταιρεία θα 
συμμετέχουν οι μέτοχοι ΑΤΛΑΝΤΙΚ με ποσοστό 38,9% οι 
μέτοχοι ΓΑΛΗΝΟΣ με ποσοστό 29,2%, η εταιρεία 3ΑΝΥΟ 
με 14,1% και το επενδυτικό κοινό με 17,7%. 

Σε ότι αφορά τον έλεγχο της ενοποιημένης εταιρείας, 
τα μέρη δηλώνουν ότι αυτός θα ασκείται από κοινού από 
τον Όμιλο ΓΑΛΗΝΟΣ και την ΑΤΛΑΝΤΙΚ. Το αυτό προκύ¬ 
πτει και από την προσκομισθείσα σύμβαση επιχειρηματι¬ 
κής συνεργασίας, σύμφωνα με την οποία το Διοικητικό 
Συμβούλιο (Δ.Σ.) της ενοποιημένης εταιρείας θα αποτε- 
λείται από 8 έως 12 μέλη και οι μέτοχοι ΓΑΛΗΝΟΣ θα ορί- 
ζουντο 50%των μελώντου Δ.Σ., ενώ οι μέτοχοι ΑΤΛΑΝΤΙΚ 
θα ορίζουν το υπόλοιπο 50% και σε περίπτωση αύξησης 
του αριθμού των μελώντου Δ.Σ. συμφωνείται ρητά ότι θα 
τηρείται η ανωτέρω αναλογία. Οι αποφάσεις του Δ.Σ. θα 
λαμβάνονται με απόλυτη πλειοψηφία του συνόλου των 
μελώντου. 

Βάσει της ανωτέρω συμφωνίας, το πρώτο Δ.Σ. της ενο¬ 
ποιημένης εταιρείας θα απαρτίζεται από τους Μανώλη 
Αποστόλου, Περικλή Αποστόλου, Ελπίδα Αποστόλου, 
Παναγιώτη Αποστόλου και Κων/νο Ρούκο από την ΑΤΛΑ- 
ΝΤΙΚ και τους Γαληνό Λαουτάρη, Κων/νο Τζαβάρα, Βαρ¬ 
βάρα Λαουτάρη, Μαρία Λαουτάρη και Ιωάννη Κουφαλέξη 
από τον Όμιλο Γ ΑΛΗΝΟΣ. 

2. Για την κατοχύρωση και εξασφάλιση των συμβαλλο- 
μένων μερών καθώς και για την ομαλή λειτουργία των υπό 
συγχώνευση επιχειρήσεων, συμφωνήθηκε: 

α) Σε κάθε ένα εκ των εννέα (9) μελών Διοικητικών Συμ¬ 
βουλίων των ΓΑΛΗΝΟΣ και ΔΙΑΝΕΛ, να συμμετέχουν τρία 


(3) μέλη που θα υπεδείκνυε η ΑΤΛΑΝΤΙΚ, μέσα σε προθε¬ 
σμία επτά (7) ημερών από την υπογραφή της σύμβασης 
(ήτοι από 8/2/2001), με αντίστοιχη παραίτηση ισάριθμων 
μελών από τα έως τότε συμμετέχοντα. 

β) Στο πεντα(5)μελές Δ.Σ. της ΑΤΛΑΝΤΙΚ να προστε¬ 
θούν δύο (2) μέλη που θα υποδείκνυαν οι εταιρείες ΓΑΛΗ¬ 
ΝΟΣ και ΔΙΑΝΕΛ στη Γ ενική Συνέλευση των μετόχων τους 
την 31.3.2001. 

Επίσης τα συμβαλλόμενα φυσικά πρόσωπα Μαρία Λα¬ 
ουτάρη, Βαρβάρα Λαουτάρη και Αικατερίνη Λαουτάρη, 
ανέλαβαν την υποχρέωση να πωλήσουν μέχρι τις 
5.2.2001, το ανήκον σε αυτές ποσοστό 20,1% (1/3 η κάθε 
μία) του μετοχικού κεφαλαίου της ΓΑΛΗΝΟΣ κατ’ ισομοι- 
ρία στους Μανώλη Αποστόλου, Ελπίδα Αποστόλου και 
Περικλή Αποστόλου της ΑΤΛΑΝΤΙΚ 

Τα συμβαλλόμενα φυσικά πρόσωπα Μαρία Λαουτάρη, 
Βαρβάρα Λαουτάρη, Αικατερίνη Λαουτάρη, Κων/νος Τζα¬ 
βάρας, Γαληνός Λαουτάρης και Αναστασία Τζαβάρα κα¬ 
θώς και η εταιρεία ΓΑΛΗΝΟΣ, ανέλαβαν την υποχρέωση 
να πωλήσουν, μέχριτις5.2.2001,το σε αυτούς ανήκον πο¬ 
σοστό 20,71%, του μετοχικού κεφαλαίου της ΔΙΑΝΕΛ, 
κατ’ ισομοιρία στους Μανώλη Αποστόλου, Ελπίδα Απο¬ 
στόλου και Περικλή Αποστόλου της ΑΤΛΑΝΤΙΚ. 

Σύμφωνα με τα συγκεντρωθέντα στοιχεία, ήδη από τον 
Φεβρουάριο 2001, οι μέτοχοι της ΑΤΛΑΝΤΙΚ Μανώλης 
Αποστόλου, Περικλής Αποστόλου και Ελπίδα Αποστό¬ 
λου, κατέχουν ποσοστό 20,1% και 20,5% του μ.κ. των ΓΑ¬ 
ΛΗΝΟΣ και ΔΙΑΝΕΛ αντίστοιχα, ενώ έχουν εκλεγεί και στα 
ΔιοικητικάΣυμβούλιατωνενλόγωεταιρειών. Επίσης, στο 
Δ.Σ. της ΑΤΛΑΝΤΙΚ μετέχουν ήδη από τον Μάρτιο 2001 οι 
Γ αληνός Λαουτάρης και Μαρία Λαουτάρη, οι οποίοι προ¬ 
έρχονται από τον Όμιλο ΓΑΛΗΝΟΣ. 

Σύμφωνα με δήλωση των μερών οι ανωτέρω μεταβολές 
δεν έχουν επιφέρει καμία αλλαγή στον έλεγχο των συμ- 
μετεχουσών επιχειρήσεων. Αλλαγή ελέγχου δεν προκύ¬ 
πτει και από τα προσκομισθέντα στοιχεία. 

3. Μέχρι την ολοκλήρωση των διαδικασιών συγχώνευ¬ 
σης δεν μπορεί να μεταβληθεί η μετοχική σύνθεση των 
εταιρειών ΓΑΛΗΝΟΣ και ΔΙΑΝΕΛ εκτός από τις μετοχές 
της ΓΑΛΗΝΟΣ που ανήκουν κατά κυριότητα στην Αικατε¬ 
ρίνη Τζαβάρα. Επιπλέον τα ποσοστά του μ.κ. της ΑΤΛΑ- 
ΝΤΙΚ, τα οποία κατέχουν οι (συμβαλλόμενοι) μέτοχοι αυ¬ 
τής, σύμφωνα με το δελτίο εισαγωγής της στο Χρηματι¬ 
στήριο Αξιών Αθηνών (ΧΑΑ) το μήνα Δεκέμβριο 2000, 
οφείλουνναπαραμείνουνωςέχουνσ’ αυτό μέχριτην ολο¬ 
κλήρωση των διαδικασιών της κρινόμενης συγχώνευσης. 

III. Η απορροφώσα εταιρεία ΑΤΛΑΝΤΙΚ έχει έδρα στον 
Άλιμο Αττικής και αντικείμενο δραστηριότητας την εκμε¬ 
τάλλευση αλυσίδας καταστημάτων σούπερ μάρκετ. Δια¬ 
θέτει καταστήματα στους Νομούς Αττικής, Ιωαννίνων, 
Λακωνίας, Κορινθίας, Κυκλάδων (Σύρος, Πάρος), Αργολί¬ 
δας, Αχάίας, Μεσσηνίας, Αρκαδίας, Λάρισας, Αιτωλ/νίας, 
Τρικάλων, Θεσσαλονίκης και Πρέβεζας. 

Είναι εισηγμένη στην παράλληλη αγορά του ΧΑΑ και η 
μετοχική της σύνθεση έχει ως ακολούθως: Περικλής Απο¬ 
στόλου του Παναγιώτη ποσοστό 16,1%, Ελπίδα Αποστό¬ 
λου του Παναγιώτη 16,1%, Μανώλης Αποστόλου του Πα¬ 
ναγιώτη 16,1%, Παναγιώτης Αποστόλου του Περικλή 
4,3%, Παρθενόπη συζ. Παναγιώτη Αποστόλου 2,5% (συ¬ 
νεπώς η Οικογένεια Αποστόλου συνολικό ποσοστό 
55,1%), 5ΑΝΥΟ ΕΛΛΑΣ ΣΥΜΜΕΤΟΧΙΚΗ ΑΕΒΕ ποσοστό 
20% και στο επενδυτικό κοινό ποσοστό 25%. Η ΑΤΛΑΝΤΙΚ 
συμμετέχει με ποσοστό 53% στην εταιρεία ΚΥΨΕΛΗ 

ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΥΠΗΡΕΣΙΩΝ ΣΕ ΣΟΥ¬ 
ΠΕΡ ΜΑΡΚΕΤ ΤΡΟΦΙΜΩΝ με διακριτικό τίτλο ΚΥΨΕΛΗ 
Α.Ε., η οποία ιδρύθηκε το 2000, έχει έδρα στον Άλιμο Ατ¬ 
τικής και αποτελεί όμιλο αγορών για τα μέλη της. Πρόε¬ 
δρος και Διευθύνων Σύμβουλος της εταιρείας είναι ο μέ¬ 
τοχος της ΑΤΛΑΝΤΙΚ, Μανώλης Αποστόλου. Η δε μετοχι¬ 
κή σύνθεσή της έχει ως ακολούθως: ΑΤΛΑΝΤΙΚ ΑΕΕ 53%, 
ΑΦΟΙ ΑΓΓΕΛΙΔΗ & ΣΙΑ Ο.Ε. 0,3%, ΔΗΜΗΤΡΙΟΣ ΘΑΝΟ- 
ΠΟΥΛΟΣ ΕΜΠΟΡΙΟ ΤΡΟΦΙΜΩΝ & ΟΙΚΙΑΚΩΝ ΕΙΔΩΝ Α.Ε. 
2,5%, δυΡΕΒ ΜΑΒΚΕΤ ΛΙΑΣΚΟΣ ΑΕΕ 2%, ΞΥΝΟΣ ΑΕΕ 
ΤΡΟΦΙΜΩΝ 0,2%, ΣΟΥΠΕΡ ΜΑΡΚΕΤ ΠΑΝΕΜΠΟΡΙΚΗ ΑΕ 
ΤΡΟΦΙΜΩΝ ΚΑΙ ΝΕΩΤΕΡΙΣΜΩΝ ΑΕ 17%, ΣΟΥΠΕΡ ΜΑΡ¬ 
ΚΕΤ ΠΑΠΑΓΕΩΡΓΙΟΥ ΕΠΕ 8%, ΣΟΥΠΕΡ ΜΑΡΚΕΤ ΞΥΝΟΣ 
ΑΕΕ 8%, ΣΟΥΠΕΡ ΜΑΡΚΕΤ ΠΕΙΡΑΙΚΟΝ ΑΕ 1%, ΑΝΩΝΥ¬ 
ΜΗ ΕΙΣΑΓΩΓΙΚΗ, ΕΞΑΓΩΓΙΚΗ, ΕΜΠΟΡΙΚΗ ΑΝΤΙΠΡΟΣΩ¬ 
ΠΕΥΤΙΚΗ ΕΤΑΙΡΙΑ ΤΡΟΦΙΜΩΝ, ΕΙΔΩΝ ΟΙΚΙΑΚΗΣ ΧΡΗΣΕ- 
ΩΣ ΔΟΥΚΑ 8%. 

Κατά δήλωση των μερών, η ΑΤΛΑΝΤΙΚ διαθέτει μειοψη- 
φική συμμετοχή και στην εταιρεία ΓΑΛΗΝΟΣ-ΜΠΑΛΗΣ 
Α.Ε. με διακριτικό τίτλο «ΠΑΛΜΟΣ Α.Ε.», η οποία ελέγχε¬ 
ται από την εταιρεία ΓΑΛΗΝΟΣ, ενώ οι μέτοχοι της ΑΤΛΑ- 
ΝΤΙΚ, Μανώλης, Περικλής και Ελπίδα Αποστόλου κατέ¬ 
χουν ποσοστό 33,33% ο καθένας, στην εταιρεία ΑΠΕΜ 
ΑΝΩΝΥΜΗ ΟΙΚΟΔΟΜΙΚΗ & ΕΚΜΕΤΑΛΛΕΥΣΗΣ ΑΚΙΝΗ¬ 
ΤΩΝ ΕΤΑΙΡΕΙΑ, η οποία βρίσκεται σε εκκαθάριση. 

Ο κύκλος εργασιών της ΑΤΛΑΝΤΙΚ, σύμφωνα με τα άρ. 
4β και 4στ του Ν. 703/77, ως ισχύει, στην εθνική αγορά, 
ανήλθε το 1998 σε 82.818.890.424 δρχ. (249.832.248 Ευ¬ 
ρώ),το 1999 σε 80.010.048.782 δρχ. (245.612.677 Ευρώ) 
και το έτος 2000 80.086.031.256 δρχ. (237.898.144 Ευρώ) 

IV. Η απορροφώμενη εταιρεία ΓΑΛΗΝΟΣ ΛΑΟΥΤΑΡΗΣ 
ΑΝΩΝΥΜΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ έχει 
έδρα στη Χαλκίδα και αντικείμενο εργασιών την εκμετάλ¬ 
λευση αλυσίδας καταστημάτων σούπερ μάρκετ. Διαθέτει 
καταστήματα στους Νομούς Αττικής, Εύβοιας, Βοιωτίας, 
Λέσβου, Φθιώτιδας, Κυκλάδων (Πάρος) και Σάμου. 

Η εταιρεία συμμετέχει στις: 

ί. ΔΙΑΝΕΛ με ποσοστό 76,77%, 

ϋ. ΓΑΛΗΝΟΣ-ΜΠΑΛΗΣ Α.Ε. με δ.τ. «ΠΑΛΜΟΣ Α.Ε.», με 
ποσοστό άνω του 51 %, κατά δήλωση των μερών, η οποία 
δραστηριοποιείται ως δικαιοπάροχος στον κλάδο των 
σούπερ μάρκετ. 

ϋί. ΓΑΛΗΝΟΣ - ΚΥΠΡΑΙΟΣ Α.Ε. με ποσοστό 60%, η οποία 
διαχειρίζεται 2 καταστήματα σούπερ μάρκετ στη Νάξο, 

ίν. ΓΑΛΗΝΟΣ - ΜΩΡΟΥ Α.Ε. με ποσοστό 51%, η οποία 
διαχειρίζεται ένα κατάστημα σούπερ μάρκετ στην Άνδρο. 

Η μετοχική σύνθεση της ΓΑΛΗΝΟΣ πριν τον Φεβρουά¬ 
ριο 2001, ήτοι προ της έναρξης υλοποίησης της από 
1/2/2001 συμφωνίας, είχε ως ακολούθως: Γαληνός Λαου- 
τάρης ποσοστό 1,797%, Αικατερίνη Λαουτάρη 20,202%, 
Μαρία Λαουτάρη 21,109%, Βαρβάρα Λαουτάρη 21,109% 
(ήτοι σύνολο της οικογένειας Λαουτάρη 64,217%), 
Κων/νος Τζαβάρας 1,197%, Αναστασία Τζαβάρα 6,135%, 
Αικατερίνη Τζαβάρα 14,226%, Ελένη Τζαβάρα 14,226% 
(ήτοι σύνολο της οικογένειας Τζαβάρα 35,784%). 

Η μετοχική σύνθεση της ΓΑΛΗΝΟΣ μετά τον Φεβρουά¬ 
ριο 2001 είχε ως ακολούθως: Γαληνός Λαουτάρης ποσο¬ 
στό 1,797%, Αικατερίνη Λαουτάρη 13,502%, Μαρία Λαου¬ 
τάρη 14,409%, Βαρβάρα Λαουτάρη 14,409% (ήτοι σύνο¬ 
λο της οικογένειας Λαουτάρη 44,117%), Κων/νος 
Τζαβάρας ποσοστό 1,197%, Αναστασία Τζαβάρα 6,135%, 
Αικατερίνη Τζαβάρα ποσοστό 14,226%, Ελένη Τζαβάρα 
14,226% (ήτοι σύνολο της οικογένειας Τζαβάρα 


35,784%), Μανώλης Αποστόλου ποσοστό 6,700%, Περι¬ 
κλής Αποστόλου 6,700% και Ελπίδα Αποστόλου 6,700% 
(ήτοι σύνολο Οικογένειας Αποστόλου 20,100%). 

Οι μέτοχοι ΓΑΛΗΝΟΣ συμμετέχουν στις ακόλουθες 
εταιρείες, ως εξής: 

ί. Στην ΓΑΛΗΝΟΣ ΑΝΤΑΛΛΑΚΤΗΡΙΑ ΣΥΝΑΛΛΑΓΜΑΤΟΣ 
Α.Ε. συμμετέχουν οι Γαληνός, Βαρβάρα, Αικατερίνη και 
Μαρία Λαουτάρη με ποσοστό 25% έκαστος. 

Ν. Στην ΛΑΚΡΕ Α.Ε., η οποία έχει έδρα στη Χαλκίδα και 
δραστηριοποιείται στην τυποποίηση κρεάτων, οι Βαρβά¬ 
ρα και Μαρία Λαουτάρη ποσοστό 60% και 40% αντίστοι¬ 
χα. Σημειώνεται ότι η εν λόγω εταιρεία τροφοδοτεί με τα 
προϊόντα της τα σούπερ μάρκετ του ομίλου ΛΑΟΥΤΑΡΗ 
(κατ’ αντιστοιχία 65% περίπου του κύκλου εργασιών της). 

Νί. Στην ΔΙΑΝΕΛ ΦΡΕΣΚΑ Α.Ε. η οποία δραστηριοποιεί¬ 
ται στην εμπορία φρέσκων οπωροκηπευτικών, οι Μαρία 
και Βαρβάρα Λαουτάρη συμμετέχουν με ποσοστό 
15,5966% η κάθε μία. Σημειώνεται ότι η εν λόγω εταιρεία 
τροφοδοτεί με τα προϊόντα της τα σούπερ μάρκετ του 
ομίλου ΛΑΟΥΤΑΡΗ (κατ' αντιστοιχία 70% περίπου του κύ¬ 
κλου εργασιών της). 

ίν. Στην ΑΝΟΔΟΣ Α.Ε, που δραστηριοποιείται στον χώ¬ 
ρο της παροχής επενδυτικών υπηρεσιών λήψης & διαβί¬ 
βασης εντολών για κατάρτιση συναλλαγών επί κινητών 
αξιών & μεριδίων οργανισμών συλλογικών επενδύσεων, η 
Βαρβάρα Λαουτάρη με ποσοστό 30%. 

ν. Στην ΜΕΤΑΛΛΟΥΡΓΙΚΗ Α.Ε, η οποία δραστηριοποιεί¬ 
ται στον εκσυγχρονισμό των υποδομών και των μεταλ¬ 
λουργικών βιομηχανικών και βιοτεχνικών μονάδων, τη με¬ 
ταποίηση μετάλλων, την κατασκευή έργων τεχνικών έρ¬ 
γων, κλπ., οι Βαρβάρα και Μαρία Λαουτάρη με ποσοστό 
50%, εκάστη. 

Επίσης, οιπροαναφερόμενοι μέτοχοι συμμετέχουν στα 
Διοικητικά Συμβούλια, των ακόλουθων εταιρειών: 

ί. Ο Γαληνός Λαουτάρης στις ΣΚΙΑΣ-ΜΠΟΥΤΡΟΣ Α.Ε. - 
ΠΑΝΙΝΟ Α.Ε. (είδη αρτοποιίας και ζαχαροπλαστικής), ΕΥ¬ 
ΒΟΙΑ ΜΑΡΚΕΤ ΠΡΟΜΗΘΕΥΤΙΚΗ Α.Ε. (σε αδράνεια), ΔΙΑ¬ 
Ν ΕΛ ΦΡΕΣΚΑ Α.Ε., ΓΑΛΗΝΟΣ - ΜΩΡΟΣ Α.Ε. ΜΕΤΑΛ¬ 
ΛΟΥΡΓΙΚΗ Α.Ε. και ΠΑΛΜΟΣ Α.Ε.. 

Ν. Η Βαρβάρα Λαουτάρη στις ΓΑΛΗΝΟΣ ΑΝΤΑΛΛΑΚΤΗ- 
ΡΙΑ ΣΥΝΑΛΛΑΓΜΑΤΟΣ Α.Ε., ΛΑΚΡΕ Α.Ε, ΕΥΒΟΙΑ ΜΑΡ¬ 
ΚΕΤ ΠΡΟΜΗΘΕΥΤΙΚΗ Α.Ε, ΔΙΑΝΕΛ ΦΡΕΣΚΑ Α.Ε, ΑΝΟ¬ 
ΔΟΣ Α.Ε, ΓΑΛΗΝΟΣ - ΜΩΡΟΣ Α.Ε, ΓΑΛΗΝΟΣ - ΚΥΠΡΑΙ- 
ΟΣ Α.Ε. και ΜΕΤΑΛΛΟΥΡΓΙΚΗ Α.Ε. και 

Νί. Η ΜαρίαΛαουτάρη στις ΓΑΛΗΝΟΣ ΑΝΤΑΛΛΑΚΤΗΡΙΑ 
ΣΥΝΑΛΛΑΓΜΑΤΟΣ Α.Ε, ΛΑΚΡΕ Α.Ε, ΕΥΒΟΙΑ ΜΑΡΚΕΤ 
ΠΡΟΜΗΘΕΥΤΙΚΗ Α.Ε, ΔΙΑΝΕΛ ΦΡΕΣΚΑ Α.Ε, ΓΑΛΗΝΟΣ 
- ΜΩΡΟΣ Α.Ε, ΓΑΛΗΝΟΣ-ΚΥΠΡΑΙΟΣ Α.Ε, ΜΕΤΑΛΛΟΥΡ¬ 
ΓΙΚΗ Α.Ε. και ΠΑΛΜΟΣ Α.Ε.. 

Ο κύκλος εργασιώντης ΓΑΛΗΝΟΣ, βάσειτων άρθρων4β 
και 4σττου Ν. 703/77, ως ισχύει, στην εθνική αγορά, ανήλ¬ 
θε το έτος 1998 σε [...] δρχ. ([...]Ευρώ), το 1999 σε [...] 
δρχ. ([...] εκατ. Ευρώ) και το 2000 σε [...] δρχ. ([...]Ευρώ). 

Ο κύκλος εργασιώντης ΓΑΛΗΝΟΣ, σε ενοποιημένη βά¬ 
ση, τα έτη 1998,1999 και 2000 ανήλθε σε [...] δρχ. ή [άνω 
των 70 εκατ.] Ευρώ, [...] δρχ. ή [άνω των 90 εκατ.] Ευρώ 
και [,..]δρχ. ή [άνω των 100 εκατ.] Ευρώ, αντίστοιχα. 

V. Η απορροφώμενη εταιρεία ΔΙΑΝΟΜΕΣ ΑΝΑΤΟΛΙΚΗΣ 
ΕΛΛΑΔΑ ΕΙΔΩΝ ΣΟΥΠΕΡ ΜΑΡΚΕΤ - ΑΝΩΝΥΜΟΣ ΕΜΠΟ¬ 
ΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ έχει έδρα στην Εύβοια 
και αντικείμενο την εκμετάλλευση αλυσίδας καταστημά¬ 
των σούπερ μάρκετ. Διαθέτει καταστήματα χονδρικής πώ¬ 
λησης, στους Νομούς Εύβοιας και Κυκλάδων (Σαντορίνη). 

Η μετοχική σύνθεσή της πριν τον Φεβρουάριο 2001, ήτοι 
προ της έναρξης υλοποίησης της από 1.2.2001 συμφω¬ 
νίας, είχε ως ακολούθως: Γαληνός Λαουτάρης ποσοστό 
8,3435%, Αικατερίνη Λαουτάρη 4,7076%, Μαρία Λαουτά- 
ρη 0,385% και Βαρβάρα Λαουτάρη 0,385% (ήτοι σύνολο 
της οικογένειας Λαουτάρη 13,8211%), Κωνσταντίνος Τζα- 
βάρας ποσοστό 1,2147%, Αναστασία Τζαβάρα 1,2147%, 
Αικατερίνη Τζαβάρα 1,2554%, Ελένη Τζαβάρα 1,2554% 
(ήτοι σύνολο της Οικογένειας Τζαβάρα 9,4026%), ΜΕΤΑΛ¬ 
ΛΟΥΡΓΙΚΗ Α.Ε. ποσοστό 76,7763%. 

Η μετοχική της σύνθεση μετά τον Φεβρουάριο του 
2001, είχε ως ακολούθως: Αικατερίνη Τζαβάρα ποσοστό 
1,2555%, Ελένη Τζαβάρα 1,2555% (ήτοι σύνολο οικογέ¬ 
νειας Τζαβάρα 2,511%), Μανώλης Αποστόλου ποσοστό 
6,8508%, Περικλής Αποστόλου 6,8508%, Ελπίδα Αποστό¬ 
λου 6,8505% (ήτοι σύνολο οικογένειας Αποστόλου 
20,5524%), Γαληνός Λαουτάρης ποσοστό 0,1603% και 
ΜΕΤΑΛΛΟΥΡΓΙΚΗ Α.Ε. ποσοστό 76,7763%. 

Ο κύκλος εργασιών της ΔΙΑΝΕΛ, βάσει των άρθρων 4β 
και4σττου Ν. 703/77, ως ισχύει, στην εθνική αγορά, ανήλ¬ 
θε για το έτος 1998 σε [...] δρχ. (ήτοι [άνω των 35 εκατ.] 
Ευρώ), για το έτος 1999 σε [,..]δρχ. (ήτοι [άνω των 25 
εκατ.] Ευρώ) και για το έτος 2000 σε [...] δρχ. (ήτοι [άνω 
των5εκατ.] Ευρώ). 

VI. Η σχετική αγορά προϊόντων περιλαμβάνει το σύνολο 
των προϊόντων που θεωρούνται από τον καταναλωτή 
εναλλάξιμα ή δυνάμενα να υποκατασταθούν μεταξύ 
τους, λόγωτωνχαρακτηριστικώντους,τωντιμώντους και 
της σκοπούμενης χρήσης τους. 

Οι αγορές που αφορά η παρούσα υπόθεση είναι κατ’ 
αρχήν αυτή της εκμετάλλευσης σούπερ μάρκετ, στην 
οποία θα δραστηριοποιηθεί η ενοποιημένη εταιρεία και 
στην οποία δραστηριοποιούνται οι ελεγχόμενες από αυ¬ 
τή εταιρείες ΓΑΛΗΝΟΣ - ΚΥΠΡΑΙΟΣ Α.Ε. και ΓΑΛΗΝΟΣ - 
ΜΩΡΟΥ Α.Ε. 

Σύμφωνα με τις 17/1995, 106/11/1999, 176/111/2001 και 
194/111/2001 αποφάσεις της Επιτροπής Ανταγωνισμού, η 
εκμετάλλευση σούπερ μάρκετ, διακρίνεται σε δύο βασι¬ 
κές επιμέρους αγορές: 

α) στη λιανική πώληση ειδών σούπερ μάρκετ (εμπορία 
τροφίμων, ποτών, ειδών οικιακής χρήσης, ατομικής χρή¬ 
σης και γενικά καταναλωτικών αγαθών) και 

β) στη χονδρική πώληση των ανωτέρω προϊόντων. Για 
τις επιμέρους σχετικές αγορές, η Επιτροπή έχει δεχθεί 
στις ως άνω αποφάσεις τα ακόλουθα: 

• Η αγορά λιανικής πώλησης ειδών σούπερ μάρκετ μπο¬ 
ρεί να διακριθεί περαιτέρω στις εξής επιμέρους αγορές: 

1) Στις υπεραγορές τροφίμων, ποτών, ειδών οικιακής 
και ατομικής χρήσης και γενικά καταναλωτικών αγαθών 
με την κλασική και ευρέως διαδεδομένη μορφή των αλυ¬ 
σίδων πολυκαταστημάτων που καταλαμβάνουν μεγά¬ 
λους χώρους, κάνουν τις προμήθειές τους μέσω κεντρι¬ 
κών αποθηκών και απευθύνονται στο ευρύ κοινό άνευ δια¬ 
κρίσεων, διαθέτοντας μεγάλη ποικιλία προϊόντων και 
«ετικετών» ανά προϊόν για μαζικές αγορές που γίνονται με 
τη μέθοδο της αυτοεξυπηρέτησης, σε τιμές συνήθως χα¬ 
μηλότερες από αυτές των παραδοσιακών παντοπωλείων. 

2) Στα «εκπτωτικά καταστήματα» (άίεσουπί ευρθΓ πιαπ 
1<θ1δ, άίεοουηΐ είοΓθε και ά3Γό άίεσουπί εΙοΓθε), που πω- 
λούν σε χαμηλές τιμές περιορισμένη ποικιλία προϊόντων, 
στην οποία μεγάλο ποσοστό καταλαμβάνουν τα αποκα- 
λούμενα «οννπ ΙβόθΙ» ή «ρπνβΐθ ΙαάθΙ» προϊόντα, δηλαδή 
αυτά που φέρουν ετικέτα με την επωνυμία του καταστή¬ 


ματος, διαθέτουν μικρά καταστήματα, με χαμηλά λει¬ 
τουργικά έξοδα και μεγάλη διασπορά και απευθύνονται, 
ωςεπίτοπλείστον, σε πελάτες, οι οποίοιπροτιμούντην οι¬ 
κονομία έναντι της ποικιλίας και 

3) Στα μικρά παντοπωλεία, τα οποία πέραν της εγγύτη¬ 
τας με τον καταναλωτή, εμπορεύονται περιορισμένη ποι¬ 
κιλία προϊόντων, βασίζονται συνήθως στην διαπροσωπική 
σχέση με τον πελάτη και εξυπηρέτηση, ενδέχεται να παρέ¬ 
χουν πίστωση, λειτουργούν με πιο ελαστικά ωράρια, εξυ¬ 
πηρετούν συνήθως επείγουσες ανάγκες, καθώς σ’ αυτά οι 
αγορές γίνονται βιαστικά και χωρίς μεταφορικό μέσο. 

Ο βαθμός εναλλαξιμότητας και υποκατάστασης των 
υπηρεσιών που παρέχουν τα κλασικά σούπερ μάρκετ και 
τα παραδοσιακά παντοπωλεία διαφοροποιείται κατά πε¬ 
ρίπτωση, εξαρτώμενος από την περιοχή αναφοράς (αστι¬ 
κές, ημιαστικές, αγροτικές περιοχές), λόγω των διαφορε¬ 
τικών αναγκών των κατοίκων διαφορετικών περιοχών, 
που οδηγούν και σε διαφοροποίηση του τρόπου ζωής και 
των συνηθειών τους ως καταναλωτών. 

Περαιτέρω και μεταξύ των μικρών σε εμβαδόν, κλασι¬ 
κών σούπερ μάρκετς και των άίεσουπί σούπερ μάρκετς, 
μπορεί να γίνει αποδεκτή η υποκατάσταση, αφού και τα 
δύο βρίσκονται διεσπαρμένα στις γειτονιές των αστικών 
περιοχών, οπότε παρουσιάζουν την ίδια ευκολία πρόσβα¬ 
σης και επίσης διαθέτουν μικρή συλλογή προϊόντων που, 
σε κάποιο ποσοστό, ταυτίζονται. 

Η αγορά χονδρικής πώλησης ειδών σούπερ μάρκετ 
αποτελεί το ενδιάμεσο στάδιο μεταξύ του προμηθευτή 
(παραγωγού ή εισαγωγέα) και του λιανοπωλητή και λαμ¬ 
βάνει χώρα είτε μέσω των παραδοσιακών πρατηρίων- 
αποθηκών χονδρεμπορίου είτε μέσω των αποκαλουμέ- 
νων "0350 3πά 03ΐτγ" υπεραγορών, στις οποίες διενερ- 
γούνται σχεδόν αποκλειστικά χονδρικές πωλήσεις 
προϊόντων, απευθυνόμενες κυρίως σε επαγγελματίες. 

VII. Η σχετική γεωγραφική αγορά περιλαμβάνει την πε¬ 
ριοχή στην οποία οι ενδιαφερόμενος επιχειρήσεις πω- 
λούντα σχετικά προϊόντα υπό επαρκώς ομοιογενείς συν¬ 
θήκες ανταγωνισμού. 

Στην κρινόμενη υπόθεση, ως σχετική γεωγραφική αγο¬ 
ρά θεωρείται: 

α) για τη χονδρική πώληση, αυτή του συνόλου της Ελ¬ 
ληνικής επικράτειας 
β) για τη λιανική πώληση, 

ί) ο κάθε νομός της χώρας καθώς και οι όμοροι με αυτόν 
νομοί, στους οποίους δραστηριοποιούνται οι υπό συγχώ¬ 
νευση εταιρείες και οι εταιρείες των ομίλων τους μέσω 
του δικτύου καταστημάτων τους, αν ληφθεί ως κριτήριο 
το αποτέλεσμα στον ανταγωνισμό για τον τελικό κατανα¬ 
λωτή (η επιλογή του νομού ως σχετική γεωγραφική αγο¬ 
ρά αντιπροσωπεύει την ανάγκη να υπάρχει ένα όριο που 
υποδηλώνει λογική δυνατότητα υποκατάστασης και δεν 
σημαίνει ότι η συγκεκριμένη θέση του κάθε καταστήμα¬ 
τος μέσα σε ένα νομό είναι χωρίς σημασία για τον αντα¬ 
γωνισμό - ειδικότερα, το κάθε κατάστημα έχει μία τοπική 
δύναμη αγοράς η οποία εξαρτάται από το κόστος μετά¬ 
βασης των καταναλωτών και μεταφοράς εμπορευμάτων 
από τη μία τοποθεσία στην άλλη) και 
ϋ) όλη η ελληνική επικράτεια, αν ληφθεί ως κριτήριο το 
αποτέλεσμα στον ανταγωνισμό για τους προμηθευτές 
των αλυσίδων (βιομηχανίες, βιοτεχνίες, εισαγωγείς) κα¬ 
θόσον η ενίσχυση του δικτύου μιας αλυσίδας αυξάνει τον 
όγκο των αγορών που γίνονται συνολικά και κατά συνέ¬ 
πεια τη διαπραγματευτική της δύναμη, την επιβολή όρων 

και ενδεχόμενα τη δημιουργία σχέσεων οικονομικής 
εξάρτησης των προμηθευτών της (βλ. καιπροαναφερθεί- 
σες αποφάσεις Ε.Α.). 

Συνεπώς, η υπό κρίση συγκέντρωση αφορά τόσο στο 
σύνολο της ελληνικής επικράτειας όσο και κάθε ένα από 
τους επιμέρους νομούς, στους οποίους είτε δραστηριο¬ 
ποιούνται και οι τρεις συμμετέχουσες εταιρείες (Νομός 
Αττικής και στη Πάρο-Ν. Κυκλάδων) είτε δραστηριοποι¬ 
ούνται μόνο οι απορροφώμενες [Νομοί Εύβοιας, Βοιω¬ 
τίας, Λέσβου, Φθιώτιδας, Κυκλάδων (Νάξος, Άνδρος, Σα¬ 
ντορίνη), Σάμου]. 

VIII. Οι επιχειρήσεις εκμετάλλευσης καταστημάτων 
σούπερ μάρκετ άρχισαν να εξαπλώνονται στην Ελλάδα το 
1970, περιορίζοντας σταδιακά τα παραδοσιακά παντο¬ 
πωλεία. 

Ο σχετικός κλάδος τα τελευταία χρόνια παρουσιάζει τα 
κάτωθι χαρακτηριστικά: 

• Τάση επέκτασης των αλυσίδων σούπερ μάρκετ μέσω 
εξαγορών, απορροφήσεων καθώς και δημιουργίας νέων 
καταστημάτων, ενώ σημαντική είναι η περαιτέρω επέκτα¬ 
ση των υφισταμένων δικτύων στις αγορές της επαρχίας. 

• Διείσδυση ξένων πολυεθνικών επιχειρήσεων (μέσω 
εξαγορών, συνεργασιών ή και αυτόνομης εισόδου και 
ανάπτυξης εργασιών), με προοπτική μάλιστα ενίσχυσής 
της, αφού η Ελληνική αγορά είναι μεν μικρού μεγέθους 
και δυναμικής, παρέχει όμως μία βάση και ένα συγκριτικό 
πλεονέκτημα για την είσοδο των επιχειρήσεων του κλά¬ 
δου στις αναπτυσσόμενες αγορές των γειτονικών βαλκα¬ 
νικών χωρών. 

• Σταδιακή μείωση του αριθμού των μικρότερων επιχει¬ 
ρήσεων, καθώς πολλές από αυτές συσπειρώνονται δημι¬ 
ουργώντας νέους ομίλους, εξαγοράζονται ή παύουν τις 
δραστηριότητές τους. 

• Ραγδαία συρρίκνωση των παραδοσιακών παντοπω¬ 
λείων, ακόμη και στις ημιαστικές και αγροτικές περιοχές. 

• Εφαρμογή στον κλάδο νέων τεχνολογιών με σημαντι¬ 
κά για τη δομή του αποτελέσματα (π.χ. μηχανοργάνωση 
της διαχείρισης των εμπορευμάτων σε επίπεδο καταστη¬ 
μάτων και αποθηκών, εφαρμογή ειδικού λογισμικού για 
την τιμολόγηση των εμπορευμάτων, εφαρμογή Ηλεκτρο¬ 
νικής Ανταλλαγής Δεδομένων για τον ανεφοδιασμό προϊ¬ 
όντων, χρήση του συστήματος γραμμικού κώδικα στις τα¬ 
μειακές μηχανές πώλησης, ηλεκτρονικό εμπόριο, αυτό¬ 
ματες πωλήσεις κ.λ.π.), καθώς σχεδίασμά και υιοθέτηση 
νέων μεθόδων προσέγγισης και εξυπηρέτησης του πελά¬ 
τη, όπως η παράδοση κατ’ οίκον παραγγελιών που γίνο¬ 
νται μέσω του διαδικτύου κλπ. 

• Σημαντικές επενδύσεις στην οργάνωση των επιχειρή¬ 
σεων και στην παροχή περισσοτέρων και πιο εξειδικευμέ- 
νων υπηρεσιών με ανάπτυξη νέων οργανωμένων τμημά¬ 
των στα καταστήματα (π.χ. τμήματα ηλεκτρικών και ηλε¬ 
κτρονικών ειδών, τμήματα ρουχισμού, εξειδικευμένα 
τμήματα τροφίμων με μεγαλύτερη ποικιλία και έμφαση 
στην ποιότητα [άθΐίοαίθεεθπ], τμήματα καφέ και έτοιμου 
φαγητού, σταθμοί ανεφοδιασμού καυσίμων). 

• Δημιουργία υπεραγορών και εμπορικών κέντρων με 
μεγάλες επιφάνειες πωλήσεων και χώρους στάθμευσης 
αυτοκινήτων. 

• Σταθεροποίηση ή/και μείωση των περιθωρίων κέρ¬ 
δους, λόγω του οξυμένου κατά τα τελευταία χρόνια αντα¬ 
γωνισμού, τόσο σε διεθνές όσο και σε εθνικό επίπεδο, ο 
οποίος στο μέλλον αναμένεται να ενταθεί ακόμη περισ¬ 
σότερο. 


Στην αγορά του λιανεμπορίου τροφίμων, ποτών, ειδών 
οικιακής και ατομικής χρήσης και εν γένει καταναλωτικών 
ειδών, μέσω της διατήρησης και εκμετάλλευσης κατα¬ 
στημάτων της μορφής των σούπερ μάρκετς δραστηριο¬ 
ποιείται σήμερα μεγάλος αριθμός επιχειρήσεων. 

IX. Σύμφωνα, με την προσκομισθείσα από τα μέρη κα¬ 
τάσταση εταιρειών λιανεμπορίου, της εταιρείας ΑΟ 
ΝIΕΕ5ΕΝ, τα μερίδιά τους καθώς και αυτά των ομίλωντων 
κυριότερων ανταγωνιστών τους, κατά τα έτη 1998 και 
1999, εμφανίζονται να διαμορφώνονται ως ακολούθως: 
ΜΑΡΙΝΟΠΟΥΛΟΣ 8% και 8,8% για τα αντίστοιχα έτη, 
ΣΚΛΑΒΕΝΙΤΗΣ 6,5% και 6,8%, ΑΛΦΑ-ΒΗΤΑ ΒΑΣΙΛΟΠΟΥ- 
ΛΟΣ 5,2% και 5,6%, ΒΕΡΟΠΟΥΛΟΣ 5,3% και 5,4%, ΟΟΝ- 
ΤΙΝΕΝΤ 4,8% και 4,8%, ΜΑΚΡΟ 4,6% και 4,7%, ΤΡΟΦΟ 
3,5% και 3,7%, ΜΑΣΟΥΤΗΣ 3,7% και 3,7%, ΑΤΛΑΝΤΙΚ 
3,3% και 3,0%, ΜΕΤΡΟ 2,9% και 1999, ΠΕΝΤΕ 2,4% και 
2,4% και ΓΑΛΗΝΟΣ 0,8% και 1%, αντίστοιχα. Περαιτέρω 
τα μέρη δήλωσαν αδυναμία να προσκομίσουν αναλυτικά 
στοιχεία για τις επιμέρους σχετικές αγορές όπως αυτές 
ορίζονται ανωτέρω. 

2. Οι εκτιμήσεις ανταγωνιστών έχουν ως ακολούθως: 

• Η εταιρεία ϋΙΑ ΗΕϋ_Α5 Α.Ε. προσκόμισε μόνο εκτί¬ 
μηση του συνολικού μεγέθους του κλάδου τροφίμων, 
στον οποίο περιλαμβάνονται τα είδη παντοπωλείου και 
όχι τα ηλεκτρικά είδη ή ρούχα, σύμφωνα με την οποία τα 
έτη 1998, 1999 και 2000 ανήλθε σε 1,25 τρισ. δρχ., 1,35 
τρισ. δρχ., και 1,55τρισ. δρχ., αντίστοιχα. 

• Η εταιρεία ΑΦΟΙ ΒΕΡΟΠΟΥΛΟΙ Α.Ε.Β.Ε εκτιμά ότι τα 
μερίδια των μεγάλων ομίλων σούπερ μάρκετ στο σύνολο 
της εθνικής αγοράς, τα έτη 1998,1999 και 2000, είχαν ως 
ακολούθως: ΟΑΒΒΕΕΟυΒ-ΜΑΡΙΝΟΠΟΥΛΟΣ: 14,5% 
(1998), 16% (1999) και 14,3% (2000), ΑΒ ΒΑΣΙΛΟΠΟΥ- 
ΛΟΣ: 9,2% (1998), 9,9% (1999) και 9,5% (2000), ΣΚΛΑΒΕ- 
ΝΙΤΗΣ: 6,9% (1998), 7,3% (1999) και 7,8% (2000), ΑΦΟΙ 
ΒΕΡΟΠΟΥΛΟΙ: 5,7% (1998), 5,8% (1999) και 5,7% (2000), 
ΑΤΛΑΝΤΙΚ: 4,4% (1998), 4,3% (1999) και4,4% (2000), ΜΕ¬ 
ΤΡΟ: 3,1% (1998), 3,2% (1999) και 3,6% (2000), ΜΑΣΟΥ¬ 
ΤΗΣ: 2,5% (1998), 2,6% (1999) και 2,8% (2000), ΠΕΝΤΕ: 
2,3% (1998), 2,3% (1999) και 2,5% (2000), ΠΑΝΕΜΠΟΡΙ- 
ΚΗ: 1,2% (1998), 1,1% (1999) και 1% (2000). Η εταιρεία 
δεν προσκόμισε στοιχεία σε τοπικό επίπεδο. 

• Η εταιρεία ΑΛΦΑ-ΒΗΤΑ ΒΑΣΙΛΟΠΟΥΛΟΣ Α.Ε. προ¬ 
σκόμισε στοιχεία μόνο για το έτος 1999 για τα σούπερ 
μάρκετ (ανά νομό και αλυσίδα) καθώς επίσης και γιατα κα¬ 
ταστήματα 038ά & 03ΐτγ (ανά νομό και αλυσίδα), από την 
εταιρεία ΙΟΑΡ ΕΛΛΑΣ Α.Ε. και το περιοδικό "ΠΑΝΟΡΑΜΑ 
ΤΩΝ ΕΛΛΗΝΙΚΩΝ ΣΟΥΠΕΡ ΜΑΡΚΕΤ". Σύμφωνα με τα 
στοιχεία αυτά, τα μερίδια αγοράς της ΑΤΛΑΝΤΙΚ στους νο¬ 
μούς που δραστηριοποιείται δεν ξεπερνούν σε καμία πε¬ 
ρίπτωση το 16%, ενώ ο όμιλος ΓΑΛΗΝΟΣ συγκεντρώνει 
μερίδια 52,38% στην Εύβοια, 41,35% στις Κυκλάδες (πε¬ 
ριοχή στην οποία η ΑΤΛΑΝΤΙΚ εμφανίζεται να συγκεντρώ¬ 
νει μερίδιο 13,05%), 58,80% στη Λέσβο και 55,93% στη Σά¬ 
μο. Στην περιφέρεια Πρωτευούσης η ΑΤΛΑΝΤΙΚ διαθέτει 
μερίδιο 5,92% και ο όμιλος ΓΑΛΗΝΟΣ 0,54%, ενώ στο Υπό¬ 
λοιπο Αττικής 8,26% η πρώτη και 1,75% ο δεύτερος. 

3. Με βάση τα συγκεντρωθέντα στοιχεία η Επιτροπή 
εκτιμά ότι: 

• Σε ότι αφορά την λιανική πώληση ειδών σούπερ μάρ¬ 
κετ, στην Ελληνική επικράτεια, για το έτος 2000, τις πρώτες 
οκτώ (8) θέσεις καταλαμβάνουν οι όμιλοι ΟΑΒΒΕΡΟΙΙΒ- 
ΜΑΡΙΝΟΠΟΥΛΟΣ, Α-Β ΒΑΣΙΛΟΠΟΥΛΟΣ, ΣΚΛΑΒΕΝΙΤΗΣ, 
ΑΦΟΙ ΒΕΡΟΠΟΥΛΟΙ-ΠΑΝΕΜΠΟΡΙΚΗ, ΑΤΛΑΝΤΙΚ, ΜΑΣΟΥ- 

ΤΗΣ και ΠΕΝΤΕ, καθένας των οποίων δεν συγκεντρώνει σε 
καμία περίπτωση μερίδιο άνω του 15%, ενώ όλοι μαζί συ¬ 
γκεντρώνουν μερίδιο αγοράς 50% περίπου. 

• Σε ότι αφορά την λιανική πώληση ειδών σούπερ μάρ- 
κετ, οι συγχωνευόμενες εταιρείες δραστηριοποιούνται 
σε διάφορους νομούς, όμως μόνο στους νομούς Αττικής 
και Κυκλάδων έχουν παρουσία και τα δύο μέρη. Ειδικότε¬ 
ρα: Στο νομό Αττικής η ΑΤΛΑΝΤΙΚ, έχει σημαντική παρου¬ 
σία με εξήντα οκτώ (68) καταστήματα, αντίθετα με τον 
όμιλο ΓΑΛΗΝΟΣ, ο οποίος διαθέτει μόνο επτά (7). Στο νο¬ 
μό Κυκλάδων η μεν ΑΤΛΑΝΤΙΚ έχει ένα (1) κατάστημα στη 
Σύρο και ένα (1) στην Πάρο, το οποίο λειτούργησε το 
2000, ο δε όμιλος ΓΑΛΗΝΟΣ έχει ένα (1) κατάστημα στην 
Πάρο, ένα (1) στην Σαντορίνη και μέσω θυγατρικών εται¬ 
ρειών, ένα (1) στην Άνδρο και δύο (2) στην Νάξο. Συνεπώς 
μόνο στην Πάρο, έχουν παρουσία και τα δύο μέρη. 

• Σε ότι αφορά τη χονδρική πώληση ειδών σούπερ μάρ- 
κετ, σύμφωνα μετά στοιχεία του έτους 1999, σημαντικό¬ 
τεροι ανταγωνιστές για το σύνολο της επικράτειας είναι ο 
όμιλος ΤΡΟΦΟ (ΒΑΣΙΛΟΠΟΥΛΟΣ) και η εταιρεία ΜΑΚΡΟ. 
Σε κάθε περίπτωση, και στην αγορά αυτή, σε τοπικό επί¬ 
πεδο, δεν παρατηρείται αύξηση των μεριδίων της εται¬ 
ρείας που θα προκύψει από τη συγχώνευση. 

X. Κατά το άρθρο 4 παρ. 2 του Ν. 703/77, όπως ισχύει, 
συγκέντρωση πραγματοποιείται και όταν συγχωνεύονται 
με κάθε τρόπο δύο ή περισσότερες προηγουμένως ανε¬ 
ξάρτητες επιχειρήσεις και β) όταν ένα ή περισσότερα πρό¬ 
σωπα που ελέγχουν ήδη τουλάχιστον μία επιχείρηση ή μία 
ή περισσότερες επιχειρήσεις, αποκτούν άμεσα ή έμμεσα, 
τον έλεγχο του συνόλου ή τμημάτων μιας ή περισσοτέρων 
άλλων επιχειρήσεων. Κατά την παρ. 3 του ιδίου άρθρου, ο 
έλεγχος απορρέει από δικαιώματα, συμβάσεις ή άλλα μέ¬ 
σα, τα οποία είτε μεμονωμένα είτε από κοινού με άλλα και 
λαμβανομένων υπόψη των σχετικών πραγματικών ή νομι¬ 
κών συνθηκών, παρέχουν τη δυνατότητα καθοριστικής 
επίδρασης στη δραστηριότητα μιας επιχείρησης. 

Σύμφωνα με την ανακοίνωση της Ευρωπαϊκής Επιτρο¬ 
πής σχετικά με την έννοια της συγκέντρωσης βάσει του 
κανονισμού (ΕΟΚ) αριθ. 4064/89 (98/0 66/02), ο έλεγχος 
που αποκτάται μπορεί να είναι αποκλειστικός ή κοινός. Και 
στις δύο περιπτώσεις, ως έλεγχος ορίζεται η δυνατότητα 
καθοριστικού επηρεασμού της δραστηριότητας μιας επι¬ 
χείρησης με βάση δικαιώματα, συμβάσεις ή οποιαδήποτε 
άλλα μέσα. Κοινός έλεγχος υφίσταται όταν δύο ή περισ¬ 
σότερες επιχειρήσεις ή πρόσωπα έχουντη δυνατότητα να 
ασκούν αποφασιστική επιρροή σε μία άλλη επιχείρηση. 
Ως αποφασιστική επιρροή με την έννοια αυτή νοείται, κα¬ 
τά κανόνα, η εξουσία αναστολής ενεργειών που καθορί¬ 
ζουν την εμπορική στρατηγική συμπεριφορά μιας επιχεί¬ 
ρησης. Σε αντίθεση με τον αποκλειστικό έλεγχο, ο οποίος 
παρέχει την εξουσία καθορισμού των στρατηγικών απο¬ 
φάσεων σε μία επιχείρηση από συγκεκριμένο μέτοχο, ο 
κοινός έλεγχος χαρακτηρίζεται από τη δυνατότητα πρό¬ 
κλησης αδιεξόδου, λόγω της εξουσίας ενός ή περισσοτέ¬ 
ρων μητρικών επιχειρήσεων να απορρίπτουν τις προτει- 
νόμενες στρατηγικές αποφάσεις. Ωςεκτούτου, οι μέτοχοι 
αυτοί πρέπει να καταλήξουν σε μια από κοινού συνεννόη¬ 
ση για τον καθορισμό της εμπορικής πολιτικής της κοινής 
επιχείρησης. Ο κοινός έλεγχος μπορεί να έχει, μεταξύ άλ¬ 
λων και τη μορφή της ύπαρξης ίσων δικαιωμάτων ψήφου 
ή εκπροσώπησης στα όργανα λήψης αποφάσεων. 

Με την από 1.2.2001 συμφωνηθείσα συγχώνευση δι’ 
απορρόφησης των εταιρειών ΓΑΛΗΝΟΣ και ΔΙΑΝΕΛ από 


την εταιρεία ΑΤΛΑΝΤΙΚ, πραγματοποιείται συγκέντρωση 
κατά την έννοια του άρθρου 4 του Ν. 703/77. 

Περαιτέρω, παρά τη δήλωση των συγχωνευομένων 
εταιρειών και τα αναφερόμενα στην από 1.2.2001 σύμβα¬ 
ση επιχειρηματικής συνεργασίας σχετικά με την συγκρό¬ 
τηση του Δ.Σ. της ενοποιημένης εταιρείας και τον τρόπο 
λήψης των αποφάσεων αυτού, στην υπό κρίση υπόθεση 
δεν εξετάζεται η περίπτωση από κοινού ελέγχου της νέας 
ενοποιημένης εταιρείας που θα προκύψει από την συγ¬ 
χώνευση από τους μετόχους ΑΤΛΑΝΤΙΚ και τους μετό¬ 
χους ΓΑΛΗΝΟΣ, δεδομένου ότι, σύμφωνα μετά στοιχεία 
του φακέλου, οι μέτοχοι της ΑΤΛΑΝΤΙΚ δεν μπορούν να 
θεωρηθούν «επιχείρηση» αφού δεν συμμετέχουν σε άλ¬ 
λες επιχειρήσεις πληντης απορροφώσας. 

Σύμφωνα με το άρθρο 4β παρ. 1 του Ν. 703/77, όπως 
ισχύει, κάθε συγκέντρωση επιχειρήσεων πρέπει να γνω¬ 
στοποιείται στην Επιτροπή Ανταγωνισμού μέσα σε 10 ερ¬ 
γάσιμες ημέρες από τη σύναψη της συμφωνίας ή τη δη¬ 
μοσίευση της προσφοράς ή ανταλλαγής ή την απόκτηση 
συμμετοχής που εξασφαλίζει τον έλεγχο της επιχείρη¬ 
σης, όταν: 

α) με τη συγκέντρωση αποκτάται ή αυξάνεται μερίδιο 
αγοράς των προϊόντων ή των υπηρεσιώνπου αφοράη συ¬ 
γκέντρωση, όπως αυτό ορίζεται στο άρθρο 4στ, που αντι¬ 
προσωπεύει στην ελληνική αγορά ή σε ένα σημαντικό, σε 
συνάρτηση με τα χαρακτηριστικά των προϊόντων ή των 
υπηρεσιών, τμήμα της, τουλάχιστον 35% του συνολικού 
κύκλου εργασιών που πραγματοποιείται με τα προϊόντα ή 
τις υπηρεσίες που θεωρούνται ομοειδή από τον κατανα¬ 
λωτή, λόγω των ιδιοτήτων, της τιμής τους και της χρήσης 
για την οποία προορίζονται ή 

β) ο συνολικός κύκλος εργασιών όλων των επιχειρήσε¬ 
ων που συμμετέχουν στη συγκέντρωση, κατά τα οριζόμε¬ 
να στο άρθρο 4στ, ανέρχεται στην εθνική αγορά, τουλά¬ 
χιστον σε 150.000.000 Ευρώ και δύο τουλάχιστον από τις 
συμμετέχουσες επιχειρήσεις πραγματοποιούν, κάθε μία 
χωριστά, συνολικό κύκλο εργασιών άνω των 15.000.000 
Ευρώ. 

Η γνωστοποιηθείσα συγκέντρωση υπόκειται υποχρεω¬ 
τικά σε προηγούμενη γνωστοποίηση σύμφωνα με τις δια¬ 
τάξεις του άρθρου 4β παρ. 1 του Ν. 703/77, όπως ισχύει, 
δεδομένου ότι καλύπτεται τουλάχιστον η μία των προϋ¬ 
ποθέσεων που ορίζει ο νόμος, αφού ο κύκλος εργασιών 
όλων των συμμετεχουσών στη συγκέντρωση ομίλων, κα¬ 
τά το έτος 2000, υπερέβη στην εθνική αγορά τα [300] 
εκατ. Ευρώ, ενώ ο κύκλος εργασιών των ΑΤΛΑΝΤΙΚ και 
όμιλος ΓΑΛΗΝΟΣ, κάθε ενός χωριστά, στην Εθνική αγο¬ 
ρά, υπερέβη τα [200] εκατ. Ευρώ και [100] εκατ. Ευρώ 
αντίστοιχα. 

Σε ότι αφορά τον χρόνο υποβολής της γνωστοποίησης, 
η Επιτροπή στην 115/1998 Απόφασή της αποφάνθηκε ότι 
όταν η συγκέντρωση αποφασίζεται με τη συγχώνευση 
δύο ανωνύμων εταιρειών με απορρόφηση της μιας από 
την άλλη, αυτή υποβάλλεται στην ρύθμιση που προβλέπε- 
ται από τις διατάξεις των άρθρων 64επ.του Ν. 2190/20 πε¬ 
ρί ανωνύμων εταιρειών και η χρονική περίοδος των δέκα 
εργασίμων ημερών για την υποβολή της γνωστοποίησης, 
αρχίζει με την λήψη των σχετικών αποφάσεων των Γ.Σ. 
των αντίστοιχων εταιρειών επί του σχεδίου συγχώνευσης 
σύμφωνα μετά άρθρα 72επ του ιδίου ως άνω νόμου. 

Συνεπώς, η κρινόμενη συγκέντρωση γνωστοποιήθηκε 
στην Ε.Α. προ της έναρξης της σχετικής προθεσμίας του 
νόμου, δεδομένου ότι η γνωστοποίηση υπεβλήθη τελικά 

στις 13.3.2001, αναφερόμενη στην από 1.2.2001 σύμβα¬ 
ση επιχειρηματικής συνεργασίας (το αρχικό σχέδιο συγ¬ 
χώνευσης) , ενώ το κοινό σχέδιο συγχώνευσης εγκρίθηκε 
από τις Γ.Σ. των μερών στις 3.12.2001. 

Σύμφωνα με το άρθρο 4γ παρ. 1 του Ν. 703/77, όπως 
ισχύει, με απόφαση της Επιτροπής Ανταγωνισμού απα¬ 
γορεύεται κάθε συγκέντρωση επιχειρήσεων, που υπόκει- 
ται σε προηγούμενη γνωστοποίηση και η οποία μπορεί να 
περιορίσει σημαντικά τον ανταγωνισμό στην Εθνική αγο¬ 
ρά ή σε ένα σημαντικό, σε συνάρτηση με τα χαρακτηρι¬ 
στικά των προϊόντων ή των υπηρεσιών, τμήμα της και 
ιδίως με τη δημιουργία ή ενίσχυση δεσπόζουσας θέσης. 

Βάσει των προαναφερθέντων και δεδομένων ότι: 

1. Η κρινόμενη συγκέντρωση έχει ως αποτέλεσμα την 
ένωση των δυνάμεων των δύο ομίλων, σε ότι αφορά την 
γεωγραφική επέκταση του δικτύου καταστημάτων τους. 
Αυτό επιβεβαιώνεται από το γεγονός ότι με την συγχώ¬ 
νευση δεν παρατηρείται αύξηση μεριδίων σε τοπικό επί¬ 
πεδο, πλην δύο περιπτώσεων: της Αττικής και της Πάρου 
και δεν αναμένεται σημαντική αύξηση μεριδίων στο σύνο¬ 
λο της επικράτειας. Στην Αττική, η άθροιση των μεριδίων 
δεν αποφέρει σημαντικά οφέλη στην απορροφώσα εται¬ 
ρεία, δεδομένου και του ισχυρότατου ανταγωνισμού από 
ανταγωνιστικές επιχειρήσεις σούπερ μάρκετ, ενώ στην 
Πάρο, το κατάστημα της ΑΤΛΑΝΤΙΚ άνοιξε το 2001 και ο 
ανταγωνισμός που προέρχεται κυρίως από τα μίνι μάρκετ 
και τα παντοπωλεία είναι σημαντικός. Επ’ αυτού τα μέρη 
αναφέρουν ότι ο ανταγωνισμός που υφίστανται κυρίως 
στα νησιά τα πολύ καταστή ματα από άλλα ση μεία λιανικής 
πώλησης, όπως τα παραδοσιακά παντοπωλεία και τα μίνι 
μάρκετ, είναι οξύτατος δεδομένου ότι τα μικρά σημεία 
λιανικής πώλησης: 

α) έχουν χαμηλό λειτουργικό κόστος, 

β) λειτουργούν στην ουσία με ελεύθερο ωράριο λει¬ 
τουργίας, καθώς τα νησιά έχουν χαρακτηρισθεί τουριστι¬ 
κές περιοχές, 


γ) έχουν πυκνή διασπορά σε όλα τα κατοικούμενα ση¬ 
μεία του νησιού και 

δ) ευνοούνται από τις διαπροσωπικές σχέσεις που ανα¬ 
πτύσσονται μεταξύ των επιχειρηματιών και των κατανα¬ 
λωτών. 

2. Νομικά εμπόδια δεν υφίστανται και η είσοδος στον 
κλάδο, σύμφωνα με τις γνωστοποιηθείσες θέσεις τόσο 
των συμμετεχουσών εταιρειών όσο καιτων ανταγωνιστών 
τους, είναι σχετικά εύκολη. 

3. Οι σημαντικές επενδύσεις που παρατηρούνται στον εν 
λόγω κλάδο τα τελευταία χρόνια και οι διαδικασίες συγκε¬ 
ντρώσεων, προς το παρόν εξυπηρετούν, υπό προϋποθέ¬ 
σεις, τα συμφέροντα του τελικού καταναλωτή, ο οποίος 
αναμένεται να ευνοηθεί τόσο σε επίπεδο τιμών όσο και σε 
επίπεδο ποικιλίας προϊόντων, ποιότητα αυτών αλλά και γε¬ 
νικότερα προσφερομένων υπηρεσιών από τις επιχειρήσεις. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι η από 15.2.2001 γνωστοποιηθείσα συ¬ 
γκέντρωση η οποία θα λάβει χώρα με την συγχώνευση με 
απορρόφηση των εταιρειών ΓΑΛΗΝΟΣ ΛΑΟΥΤΑΡΗΣ 
ΑΝΩΝΥΜΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ (με 
δ.τ. ΓΑΛΗΝΟΣ Α.Ε.) και ΔΙΑΝΟΜΕΣ ΑΝΑΤΟΛΙΚΗΣ ΕΛΛΑ¬ 
ΔΑΣ ΕΙΔΩΝ ΣΟΥΠΕΡ ΜΑΡΚΕΤ- ΑΝΩΝΥΜΟΣ ΕΜΠΟΡΙΚΗ 
& ΒΙΟΜΗΧΑΝΙΚΗ ΕΤΑΙΡΕΙΑ (με δ.τ. ΔΙΑΝΕΛ Α.Ε.) από την 
εταιρεία ΑΤΛΑΝΤΙΚ ΣΟΥΠΕΡ ΜΑΡΚΕΤ ΑΝΩΝΥΜΗ ΕΜΠΟ¬ 
ΡΙΚΗ ΕΤΑΙΡΕΙΑ (μεδ.τ.ΑΤΛΑΝΤΙΚΑ.Ε.),δενπεριορίζει ση¬ 
μαντικά τον ανταγωνισμό στις σχετικές αγορές, τις οποί¬ 
ες αφορά και ως εκ τούτου δεν συντρέχει λόγος απαγό¬ 
ρευσής της κατά το νόμο. 

Η απόφαση εκδόθηκετην 21η Δεκεμβρίου 2001. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΑΙΚΑΤΕΡΙΝΗ ΤΡΙΒΕΛΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί. 91 - - β-ιτΐ 3 ίΙ: \Λ/θβιτΐ35ΐθΓ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιτ>. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

θϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































